กรณีศึกษา Bitkub Chain ประยุกต์ใช้ NFT ให้เป็นยิ่งกว่าภาพศิลปะดิจิทัล พร้อมนำเสนอรูปแบบการใช้งานจริง ที่ใคร ๆ ก็ใช้ได้
11 ม.ค. 2566

กรณีศึกษา Bitkub Chain ประยุกต์ใช้ NFT ให้เป็นยิ่งกว่าภาพศิลปะดิจิทัล พร้อมนำเสนอรูปแบบการใช้งานจริง ที่ใคร ๆ ก็ใช้ได้
Bitkub Chain x ลงทุนแมน
ช่วงปี 2021 ถือว่าเป็นหนึ่งปีทองของสินทรัพย์ดิจิทัลและ NFT เลยก็ว่าได้ 
หากดูจากมูลค่าตลาดของ NFT ที่สูงถึง 1.4 ล้านล้านบาท
ขณะที่ราคาขายของ NFT Bored Ape Yacht Club หรือคอลเลกชันรูปลิงที่ทำหน้าตาน่าเบื่อหน่าย ก็ทำลายสถิติ ทะยานสู่ 119 ล้านบาท นับเป็นราคาที่แพงที่สุดในประวัติศาสตร์
อย่างไรก็ดี หากกลับมามองที่ปัจจุบัน ราคาของ NFT เจ้าลิงพวกนี้กลับดิ่งลงกว่า 80% ภายในเวลาเพียงแค่ปีกว่าเท่านั้น
ทำให้สื่อหลายสำนักออกมาตีแผ่วิกฤติเหตุการณ์ฟองสบู่ในครั้งนี้ 
รวมถึงบิลล์ เกตส์ ก็ออกมากล่าวถึงทฤษฎี “Greater Fool Theory” ที่แปลตรง ๆ ว่า ทฤษฎีคนโง่กว่า วิพากษ์วิจารณ์นักลงทุนที่ยอมซื้อสินทรัพย์มูลค่าเกินจริง
พอเป็นแบบนี้ ผู้คนส่วนใหญ่จึงมีภาพจำว่า NFT เป็นเพียงแค่ภาพวาด หรืองานศิลปะเพื่อเอาไว้เพียงแค่เก็งกำไรเท่านั้น
แต่รู้หรือไม่ว่า Bitkub NFT ได้พิสูจน์แล้วว่า NFT เป็นได้มากกว่าภาพงานศิลปะ และสามารถนำไปทำให้เกิดการใช้งานจริง
แล้ว Bitkub NFT นำ NFT ไปประยุกต์ใช้อย่างไรบ้าง ?
ลงทุนแมนจะเล่าให้ฟัง
เริ่มจากเคสแรกที่ Bitkub Chain ได้ประยุกต์ใช้ NFT กับแคมเปญที่จัดขึ้นร่วมกับพาร์ตเนอร์
ปัจจุบันพาร์ตเนอร์ และร้านค้าบนแพลตฟอร์ม Bitkub NFT มีจำนวนกว่า 91 ร้าน ประกอบด้วยแบรนด์ดังมากมาย เช่น เถ้าแก่น้อย, มาม่า, ไทยลีก, Crownex (Miss Universe) และอื่น ๆ
Bitkub NFT ได้นำ NFT ไปประยุกต์ใช้ร่วมกับแคมเปญและกิจกรรมที่เกิดขึ้นจริง และเข้าถึงผู้คนในวงกว้าง ไม่ว่าจะเป็น
1. เถ้าแก่น้อย ที่นำ NFT บรรจุลงซองขนมเถ้าแก่น้อย ให้ทุกคนสามารถเข้าถึงและหาซื้อได้ตามร้านสะดวกซื้อและห้างสรรพสินค้าชั้นนำทั่วประเทศไทย
โดยแต่ละซองจะมีรหัส Redemption Code ที่นำมาแลกรับเป็น NFT ได้ ผ่านกระเป๋า Bitkub NEXT
ซึ่งหากสะสม NFT ครบตามกำหนด จะสามารถนำไปแลกรับรางวัลพิเศษต่าง ๆ
เช่น การเข้าร่วมกิจกรรม “Taokaenoi x Bitkub Yinwar Exclusive Party” กับ หยิ่น วอร์
หรือการรับสิทธิ์เข้าร่วม Business Pitch กับคุณต๊อบ อิทธิพัทธ์ กุลพงษ์วณิชย์ ผู้ก่อตั้งแบรนด์เถ้าแก่น้อย และคุณท๊อป จิรายุส ทรัพย์ศรีโสภา ผู้ก่อตั้งและประธานเจ้าหน้าที่บริหาร บริษัท บิทคับ แคปปิตอล กรุ๊ป โฮลดิ้งส์ จำกัด
2. มาม่า ที่มีเจ้าของคือ บริษัท สหพัฒนพิบูล จํากัด (มหาชน) 
ผู้จัดจำหน่ายสินค้าอุปโภคบริโภคที่มีประสบการณ์กว่า 80 ปี
ซึ่งแคมเปญครั้งนั้น มอบโอกาสให้กับผู้ใช้งานที่เก็บสะสม NFT ครบคอลเลกชัน สามารถนำไปแลกรับเป็นของรางวัลพิเศษ 
เช่น กระเป๋ามาม่าครบรอบ 50 ปี, มาม่ารสชาติใหม่ และมาม่าชุดเซต 50 ปี
3. ไทยลีก ที่มีแคมเปญนำนักเตะไทยลีกมา Tokenize เป็นการ์ด NFT ให้แฟนบอลได้เก็บสะสม
นอกจากนี้ยังมีแพลตฟอร์ม NFT Fantasy Thai League ที่เปิดโอกาสให้แฟนบอล ได้เป็นเสมือนผู้จัดการทีมหรือเฮดโค้ช ในการจัดตัวผู้เล่นของทีมตัวเอง สำหรับส่งลงสนามได้ เพื่อเพิ่มความสนุกในอีกรูปแบบด้วย
เคสต่อไปคือ การประยุกต์ใช้ NFT ร่วมกับงานออฟไลน์อิเวนต์
ที่น่าสนใจคือ งานอิเวนต์ที่จัดขึ้นโดย Bitkub Chain มีจุดประสงค์หลักคือ การสร้างประสบการณ์และมิติใหม่ 
โดยการนำแพลตฟอร์มที่มีเทคโนโลยีบล็อกเชนทำงานอยู่เบื้องหลัง
ไม่ว่าจะเป็น Bitkub NEXT, Bitkub NFT, Social DAO, Creator Studio และ EarnKUB มาใช้เป็นเครื่องมือให้ผู้ใช้งานได้มีส่วนร่วมกับกิจกรรม ซึ่งแต่ละงานจะมีกิจกรรมที่แตกต่างกันออกไป
เช่น งาน Crypto Expo 2022 ได้มีการนำ EarnKUB มาให้ผู้ร่วมงานได้ร่วมกิจกรรม โดยหากทำภารกิจตามเงื่อนไขเสร็จสิ้น จะได้รับรางวัลเป็นเหรียญ KUB หรือ NFT ตามเงื่อนไขของภารกิจ
หรือ Social DAO แพลตฟอร์มที่ผู้ใช้งานสามารถนำ NFT บนระบบนิเวศของ Bitkub Chain ไปโหวตเพื่อรับของรางวัล
รวมถึง Bitkub NEXT กระเป๋าเก็บสินทรัพย์ดิจิทัล เปรียบเสมือนหัวใจสำคัญในการเชื่อมต่อกับแพลตฟอร์มต่าง ๆ โดยสามารถนำไปสแกนรับ NFT Airdrop และเก็บสินทรัพย์ดิจิทัล
อีกเคสที่เกิดขึ้นจริงแล้วคือ การประยุกต์ใช้ NFT ร่วมกับการประมูลผลงานศิลปะ
Bitkub NFT เป็นแพลตฟอร์มที่ออกแบบมาให้ใช้งานได้ง่าย สะดวก และปลอดภัยผ่านเทคโนโลยีบล็อกเชน โดยฟังก์ชันการประมูลเป็นหนึ่งในฟังก์ชันสำคัญบนแพลตฟอร์ม
ที่น่าสนใจคือ ทาง Bitkub Chain เลยได้นำฟังก์ชัน NFT Auction มาผสานกับการประมูลจริง 
โดยการประมูลที่เกิดขึ้นเป็นการร่วมมือกับ 129 Art Advisory
ซึ่งเป็นงานประมูลในรูปแบบ Phygital ที่มาจากคำว่า Physical และ Digital รวมกัน 
เพื่อสื่อความหมายถึงการผสานผลงาน NFT ในโลกจริง และผลงาน Physical ในโลกเสมือนเข้าด้วยกันนั่นเอง
ทีนี้เราลองมาดูผลงานศิลปะที่เกิดขึ้น จากการสร้างสรรค์ของศิลปินชื่อดังในไทย
- ศักดิ์วุฒิ วิเศษมณี ศิลปินแนว Portrait มือ 1 ของประเทศไทย 
- คามิน เลิศชัยประเสริฐ ศิลปินผู้ได้รับการยอมรับในระดับสากล 
- อังคาร กัลยาณพงศ์ ศิลปินแห่งชาติผู้ล่วงลับ ศิษย์สายตรงของอาจารย์ศิลป์ พีระศรี บิดาแห่งศิลปะสมัยใหม่ในประเทศไทย
- ธงชัย ศรีสุขประเสริฐ ศิลปินชื่อดังขวัญใจนักสะสมศิลปะผู้ประยุกต์ความเป็นไทยให้ร่วมสมัยและเป็นสากล
และศิลปินอื่น ๆ อีกมากมาย
นอกจากนี้ ยังได้จัดงานประมูลขึ้นถึง 2 ครั้ง 
ชื่อว่า FOMO NO MORE และ Profile Pick 
โดยผู้ชนะการประมูลทั้ง 2 งาน จะได้รับทั้งผลงานจริงและ NFT
ซึ่งผู้เข้าร่วมประมูลจะใช้เหรียญ KUB และเงินบาทในการเสนอราคา 
ทั้งนี้มูลค่าการประมูลของทั้ง 2 งาน มีมูลค่ารวมกว่า 22.3 ล้านบาท
มาถึงตรงนี้ เราคงพอเห็นถึง 3 เคส การประยุกต์ใช้ NFT ที่ Bitkub Chain ได้พิสูจน์แล้วว่า NFT สามารถเป็นมากกว่าภาพงานศิลปะ
โดยทุกรูปแบบการใช้งานสามารถเตรียมการผ่าน Bitkub NFT Creator Studio แพลตฟอร์มที่สร้างขึ้นเพื่อสนับสนุนการนำ NFT ไปใช้งานจริงในรูปแบบต่าง ๆ
สำหรับ Creator ผู้ประกอบการ ธุรกิจ หรือองค์กรที่สนใจ สามารถติดต่อทาง Bitkub NFT เพื่อเริ่มต้นใช้งานได้แล้ว
เพราะสุดท้ายแล้ว แม้ว่าเวลานี้ตลาดของ NFT จะดูไม่ค่อยสดใสนัก  
แต่หากมีการประยุกต์ใช้ในวงกว้างมากยิ่งขึ้นเรื่อย ๆ และเข้าถึงผู้คนจำนวนมาก ไม่แน่ว่าในอนาคตสักวัน NFT อาจจะกลายเป็นที่ยอมรับของผู้คน
เช่นเดียวกับที่เคยเกิดขึ้นกับอินเทอร์เน็ตในอดีตก็เป็นได้..
References
-
 
-